**Ministru kabineta rīkojuma projekta "Par valsts nozīmes pasākumu starptautiskas nozīmes svētvietā Aglonā un tā nodrošināšanas un drošības plānu 2020. gadam" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Dievmātes Debesīs uzņemšanas svētku Aglonā no 2020. gada 12. augusta plkst. 12.00 līdz 2020. gada 15. augusta plkst.18.00 nodrošināšana.  Izstrādāts Valsts nozīmes pasākuma nodrošināšanas un drošības plāns starptautiskas nozīmes svētvietā Aglonā 2020. gadā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Latvijas Republikas un Svētā Krēsla līguma 12. panta pirmā daļa un likuma "Par starptautiskas nozīmes svētvietu Aglonā" 7. pants.  Ministru kabineta 2010. gada 25. maija noteikumu Nr. 473 "Kārtība, kādā tiek noteikti valsts nozīmes pasākumi Aglonas svētvietā, kā arī nodrošināta to norise un finansēšana" (turpmāk – noteikumi Nr. 473) 9. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši noteikumu Nr. 473 4. punktam Ministru kabineta noteikto valsts nozīmes pasākumu norises koordinēšanai svētvietā Ministru kabinets izveido rīcības komiteju. Rīcības komitejas darbu materiāltehniski nodrošina Tieslietu ministrija. Rīcības komitejas sastāvā atbilstoši noteikumu Nr. 473 4. punktam ir pilnvarotie pārstāvji no Aizsardzības ministrijas, Ekonomikas ministrijas, Finanšu ministrijas, Iekšlietu ministrijas, Vides aizsardzības un reģionālās attīstības ministrijas, Satiksmes ministrijas, Tieslietu ministrijas, Veselības ministrijas, Latgales reģiona attīstības padomes, Preiļu novada domes, Aglonas novada domes, Katoļu baznīcas Latvijā vadības un Zemkopības ministrijas.  Saskaņā ar noteikumu Nr. 473 2. punktu Katoļu baznīcas Latvijā vadība katru gadu līdz 1. martam iesniedz Tieslietu ministrijā to svētvietā paredzēto pasākumu plānu nākamajam gadam, kuri varētu būt valsts nozīmes pasākumi, kā arī ar valsts nozīmes pasākumiem saistītu svētvietas uzturēšanas izdevumu detalizētu aprēķinu.  Tieslietu ministrija saņēma Romas Katoļu baznīcas Rēzeknes – Aglonas diecēzes 2019. gada 15.marta vēstuli ar lūgumu Ministru kabinetam atzīt ikgadējos Dievmātes Debesīs uzņemšanas svētkus (turpmāk – svētki) Aglonā, kas notiks no 2020. gada 12. augusta plkst. 12.00 līdz 15. augusta plkst. 18.00, par valsts nozīmes pasākumu, kā arī nodrošināt svētceļnieku, kā arī citu pilsoņu un ārvalstu viesu satiksmes organizēšanu, medicīnisko apkalpošanu un citus ar drošību saistītus pasākumus. Ar minēto vēstuli Romas Katoļu baznīcas vadība pilnvaro reliģisko organizāciju "Aglonas bazilikas draudze" (turpmāk – draudze) organizēt svētku norisi, t.sk. piedalīties rīcības komitejas sēdēs, slēgt nepieciešamos līgumus, pieņemt, izlietot un atskaitīties par valsts sniegto finansējumu.  Saskaņā ar noteikumu Nr. 473 9. punktu Tieslietu ministrija līdz kārtējā gada 1. jūnijam iesniedz priekšlikumus par atsevišķu pasākumu noteikšanu par valsts nozīmes pasākumiem, finansējuma apmēru ministrijām apstiprināto valsts budžeta bāzes izdevumu ietvaros un plāna projektu apstiprināšanai Ministru kabinetā.  Atbilstoši noteikumu Nr. 473 7. punktam rīcības komiteja izvērtē priekšlikumus to svētvietā paredzēto pasākumu plānu nākamajam gadam, kuri varētu būt valsts nozīmes pasākumi, kā arī draudzes iesniegto tāmi, budžeta pieprasījuma pamatotību un priekšlikumus par pasākumiem, kurus finansē no valsts budžeta līdzekļiem, un plānu.  Lai nodrošinātu noteikumos Nr. 473 paredzēto un izpildītu Latvijas Republikas un Svētā Krēsla līguma 12. panta pirmajā daļā, un likuma "Par starptautiskas nozīmes svētvietu Aglonā" 7. pantā noteikto, Tieslietu ministrija 2019. gada 16. maijā organizēja rīcības komitejas sēdi.  Rīcības komitejas sēdē nolēma piešķirt finansējumu šādu pasākumu nodrošināšanai:  1. Iekšlietu ministrijai:  1.1. ceļu satiksmes organizēšanai; personu un sabiedrības drošības garantēšanai, apsardzes veikšanai, ko nodrošinās Valsts policija;  1.2. ugunsdrošības un glābšanas profilaktisko pasākumu veikšanai, ko nodrošinās Valsts ugunsdzēsības un glābšanas dienests;  2. Veselības ministrijai:  2.1. neatliekamās medicīniskās palīdzības nodrošināšanai un koordinēšanai, ko nodrošinās Neatliekamās medicīniskās palīdzības dienests;  2.2. dzeramā ūdens mikrobioloģiskajai un ķīmiskajai izmeklēšanai, ko nodrošinās Veselības inspekcija;  3. Zemkopības ministrijai:  3.1. dzeramā ūdens kārtējā monitoringa programmas paraugu izmeklēšanai pēc pasūtījuma, ko nodrošinās valsts zinātniskais institūts "Pārtikas drošības, dzīvnieku veselības un vides zinātniskais institūts" Latgales reģionālajai nodaļai;  3.2. pārtikas uzņēmumu, kas nodrošina produktu mazumtirdzniecību un sabiedrisko ēdināšanu, uzraudzībai un kontrolei, ko nodrošinās Pārtikas un veterinārais dienests;  4. Tieslietu ministrijai:  4.1. atkritumu konteineru nomai un to kompleksai apkalpošanai;  4.2. pārvietojamo sabiedrisko tualešu nomai;  4.3. trīs dzeramā ūdens spiedbāku un divu dzeramā ūdens apgādes tīklu ūdensvadu profilaktiskajai attīrīšanai un dezinfekcijai;  4.4. dzeramā ūdens apgādes sistēmas dezinficēšanai;  4.5. nepārtrauktas elektroapgādes garantēšanai pasākuma norises vietā;  4.6. notekūdeņu pārsūknēšanas, kanalizācijas sistēmas un santehnisko ierīču nepārtrauktas darbības garantēšanai;  4.7. apskaņošanas pakalpojumu nodrošināšanai;  4.8. ugunsgrēku profilaktisko pasākumu nodrošināšanai;  4.9. video translāciju nodrošināšanai;  4.10. Aglonas novada domei, lai nodrošinātu apmeklētāju drošību un kārtību Aglonas pašvaldības objektos un teritorijā, kā arī satiksmes organizēšanas nodrošināšanai svētku laikā;  5. Aizsardzības ministrijai atbalsta sniegšanai drošības un sabiedriskās kārtības nodrošināšanai svētku laikā, ko nodrošinās Zemessardze.  Rīcības komiteja ir izstrādājusi valsts nozīmes pasākumu nodrošināšanas un drošības plānu starptautiskas nozīmes svētvietā Aglonā 2020. gadam, kas paredz pasākumu un uzdevumu kopumu, lai nodrošinātu svētku laikā sabiedrisko kārtību un ceļu satiksmes drošību, neatliekamās medicīniskās palīdzības sniegšanu nepieciešamības gadījumā, ugunsdrošību un glābšanu nepieciešamības gadījumā, sabiedrības informēšanu, sabiedrības veselību un infrastruktūru un komunikāciju svētku norises laikā.  Atbilstoši noteikumu Nr. 473 9. punktam Tieslietu ministrija iesniedz apstiprināšanai Ministru kabinetā priekšlikumus par atsevišķu pasākumu noteikšanu par valsts nozīmes pasākumiem, finansējuma apmēru ministrijām apstiprināto valsts pamatbudžeta bāzes izdevumu ietvaros, finansējuma apmēra pārdali starp pasākumiem (ja nepieciešams) un drošības plāna projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministru kabineta rīkojums "Par valsts nozīmes pasākumu starptautiskas nozīmes svētvietā Aglonā un tā nodrošināšanas un drošības plānu 2020. gadam" un Valsts nozīmes pasākumu nodrošināšanas un drošības plāns starptautiskas nozīmes svētvietā Aglonā 2020. gadā izstrādāts sadarbībā ar Aizsardzības ministriju, Iekšlietu ministriju, Valsts policiju, Veselības ministriju, Veselības inspekciju, Neatliekamās medicīniskās palīdzības dienestu, Aglonas novada domi, Satiksmes ministriju, Zemkopības ministriju, Aglonas bazilikas draudzi, Valsts ugunsdzēsības un glābšanas dienestu, Satiksmes ministriju, VAS "Latvijas Valsts ceļi". |
| 4. | Cita informācija | Nav. |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Primāri par mērķgrupu tiek uzskatīti Latvijā dzīvojošie katoļu konfesijai piederīgie, kas saskaņā ar reliģiskās organizācijas "Rīgas Metropolijas Romas katoļu kūrija" publiski sniegto informāciju Latvijā ir aptuveni 400 000. Svētki Aglonā pulcē arī citu konfesiju pārstāvjus kas dzīvo Latvijā, kā arī svētceļniekus no citām pasaules valstīm. Svētki uzskatāmi par vienu no nozīmīgākajiem notikumiem kristīgajā pasaulē. | |
| 2. | Tiesiskā regulējuma ietekme uz tautsaimniecību un administratīvo slogu. | Projekts šo jomu neskar. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Atbilstības izmaksu monetārs novērtējums | Projekts šo jomu neskar. | |
| 5. | Cita informācija | Nav. | |
| |  |  |  |  |  |  |  |  | | --- | --- | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | | | Rādītāji | 2019.gads | | Turpmākie trīs gadi (*euro*) | | | | | | 2020 | | 2021 | | 2022 | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2020. gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi |  | 0 |  | 0 | 0 | 0 | 0 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 162 685 | 162 685 | 162 685 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | 0 | 0 | | 2. Budžeta izdevumi | 162 685 | 0 | 162 685 | 20 891 | 0 | 0 | 0 | | 2.1. valsts pamatbudžets, t.sk. |  | 0 |  |  | 0 | 0 | 0 | | Aizsardzības ministrijai | 5 399 | 0 | 5 399 | 0 | 0 | 0 | 0 | | Iekšlietu ministrijai | 53 557 | 0 | 53 557 | -1 739 | 0 | 0 | 0 | | Zemkopības ministrijai | 1 428 |  | 1 428 | -214 | 0 | 0 | 0 | | Tieslietu ministrijai | 55 505 | 0 | 55 505 | 7 913 | 0 | 0 | 0 | | Veselības ministrijai | 46 796 | 0 | 46 796 | 14 931 | 0 | 0 | 0 | | 2.2. valsts speciālais budžets | 0 | 0 | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | 0 | 0 | | 3. Finansiālā ietekme | 0 | 0 | 0 | -20 891 | 0 | 0 | 0 | | 3.1. valsts pamatbudžets | 0 | 0 | 0 | -20 891 | 0 | 0 | 0 | | 3.2. speciālais budžets | 0 | 0 | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 14 931 | 0 | 0 | 0 | | 5. Precizēta finansiālā ietekme | X | 0 | X | 5 960 | X | 0 | 0 | | 5.1. valsts pamatbudžets | 0 | 5 960 | 0 | 0 | | Iekšlietu ministrijai |  | -1 739 |  |  | | Zemkopības ministrijai |  | -214 |  |  | | Tieslietu ministrijai |  | 7 913 |  |  | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **2019. gads**  Valsts nozīmes pasākuma starptautiskas nozīmes svētvietā Aglonā – Vissvētākās Jaunavas Marijas Debesīs uzņemšanas svētku nodrošināšanai 2019. gadā tika piešķirti 162 685 *euro* šādu pasākumu nodrošināšanai:  1. Iekšlietu ministrijai 53 557 *euro*, t.sk.:  1.1. ceļu satiksmes organizēšanai, personu un sabiedrības drošības garantēšanai, apsardzes veikšanai (Valsts policija) 45 382 *euro*;  1.2. ugunsdrošības un glābšanas profilaktisko pasākumu veikšanai (Valsts ugunsdzēsības un glābšanas dienests) 8175 *euro.*  2. Veselības ministrijai 46 796 *euro*, t.sk.:  2.1. neatliekamās medicīniskās palīdzības nodrošināšanai un koordinēšanai, Neatliekamās medicīniskās palīdzības dienestam 46 288 *euro*;  2.2. dzeramā ūdens mikrobioloģiskajai un ķīmiskajai izmeklēšanai (Veselības inspekcija) 508 *euro.*  3. Zemkopības ministrijai 1428 *euro*,t.sk.:  3.1. dzeramā ūdens kārtējā monitoringa programmas paraugu izmeklēšanai pēc pasūtījuma (valsts zinātniskajam institūtam "Pārtikas drošības, dzīvnieku veselības un vides zinātniskais institūts BIOR") 538 *euro;*  3.2. pārtikas uzņēmumu, kas nodrošina produktu mazumtirdzniecību un sabiedrisko ēdināšanu, uzraudzībai un kontrolei (Pārtikas un veterinārajam dienestam) 890 *euro.*  4. Tieslietu ministrijai 55 505 *euro*, t.sk.:  4.1. atkritumu konteineru nomai un to kompleksai apkalpošanai 11 380 *euro;*  4.2. pārvietojamo sabiedrisko tualešu nomai 13 032 *euro*;  4.3. divu artēzisko urbumu, divu dzeramā ūdens spiedbāku un dzeramā ūdens apgādes tīkla cauruļvadu profilaktiskajai attīrīšanai/dezinfekcijai/skalošanai Aglonas bazilikas kompleksā, Aglonas katoļu ģimnāzijā 447 *euro*;  4.4. dzeramā ūdens apgādes sistēmas dezinficēšanai 850 *euro*;  4.5. nepārtrauktas elektroapgādes garantēšanai pasākuma norises vietā 2050 *euro*;  4.6. notekūdeņu un kanalizācijas sistēmas, santehnisko ierīču un ārējo tualešu nepārtrauktas darbības garantēšanai 2965 *euro*;  4.7. apskaņošanas pakalpojumu nodrošināšanai 14 115 *euro;*  4.8. ugunsgrēku profilaktisko pasākumu nodrošināšanai – 1577 *euro;*  4.9. video translāciju nodrošināšanai 6715 *euro*;  4.10. Aglonas pašvaldībai nepieciešami finanšu līdzekļi 2374 *euro*;  5. Aizsardzības ministrijai atbalsta sniegšanai drošības un sabiedriskās kārtības nodrošināšanai Aglonas svētku laikā 5399 *euro*.  **2020. gads**  Valsts nozīmes pasākuma starptautiskas nozīmes svētvietā Aglonā – Vissvētākās Jaunavas Marijas Debesīs uzņemšanas svētku nodrošināšanai 2020. gadā nepieciešami **183 576** *euro* šādu pasākumu nodrošināšanai:  1. Iekšlietu ministrijai 51 818 *euro* t.sk.:  1.1. ceļu satiksmes organizēšanai, personu un sabiedrības drošības garantēšanai, apsardzes veikšanai (Valsts policija) 45 382 *euro*, kas paredzēti atlīdzības samaksai 144 darbiniekiem par dienesta pienākumu izpildi virs noteiktā dienesta pienākumu izpildes laika un par dienesta pienākumu izpildi nakts laikā, kā arī degvielas iegādei 1009 litru apmērā 48 auto ekipāžām;  1.2. ugunsdrošības un glābšanas profilaktisko pasākumu veikšanai (Valsts ugunsdzēsības un glābšanas dienests) 6436 *euro*, kas paredzēti atlīdzības samaksai par dienesta pienākumu izpildi virs noteiktā dienesta pienākumu izpildes laika un par dienesta pienākumu izpildi nakts laikā, degvielas iegādei 70 litru apmērā, kā arī komandējuma izmaksu segšanai 4 darbiniekiem 4 dienām, kas ir par 1739 *euro* mazāk nekā 2019. gadā plānotais finansējums  2. Veselības ministrijai 61 727 *euro*, t.sk.:  2.1. neatliekamās medicīniskās palīdzības nodrošināšanai un koordinēšanai, Neatliekamās medicīniskās palīdzības dienestam 61 219 *euro*, kas paredzēti medpunktu izveidei, intensīvās terapijas brigādes darba nodrošināšanai, reanimācijas brigādes darba nodrošināšanai, ārsta palīgu brigāžu darba nodrošināšanai, vadības ārstu un pirmās palīdzības posteņu nodrošināšanai;  2.2. dzeramā ūdens mikrobioloģiskajai un ķīmiskajai izmeklēšanai (Veselības inspekcija) 508 *euro*, kas paredzēti laboratorisko izmeklējumu uzdevuma izstrādāšanai fizikāli ķīmiskajiem un mikrobioloģiskajiem izmeklējumiem, paraugu ņemšanai fizikāli ķīmiskiem un mikrobioloģiskiem izmeklējumiem dzeramajam ūdenim (t.sk. Svētavota ūdenim), speciālista atzinuma sagatavošanai par testēšanas pārskatiem;  Veselības ministrijai 2020. gadam, salīdzinot ar 2019. gadu, izdevumi valsts nozīmes pasākuma starptautiskas nozīmes svētvietā Aglonā nodrošināšanai palielināsies par 14 931 *euro*. Izdevumu palielinājums saistīts ar fiksēto Neatliekamās medicīniskās palīdzības dienesta pakalpojumu izmaksu pieaugumu, kas ietver arī darba samaksas pieaugumu. Izdevumi tiks segti piešķirto budžeta līdzekļu ietvaros, ievērojot Ministru kabineta 2018. gada 18. decembra sēdē (protokola Nr. 60 88. § 5.1. apakšpunkts) nolemto par papildus finansējuma piešķiršanu Veselības ministrijai.  3. Zemkopības ministrijai 1214 *euro* t.sk.:  3.1. dzeramā ūdens kārtējā monitoringa programmas paraugu izmeklēšanai pēc pasūtījuma (valsts zinātniskajam institūtam "Pārtikas drošības, dzīvnieku veselības un vides zinātniskais institūts BIOR") 324 *euro* (15 paraugi) un izmeklēšanai pēc šādiem rādītājiem: amonijs, duļķainība, *Escherichia coli* un koliformas, garša un smarža, krāsainība, elektrovadītspēja, ūdeņraža jonu koncentrācija un testēšanas pārskatu sagatavošanai, kas ir par 214 *euro* mazāk nekā 2019.gadam piešķirtais finansējums;  3.2. pārtikas uzņēmumu, kas nodrošina produktu mazumtirdzniecību un sabiedrisko ēdināšanu, uzraudzībai un kontrole (Pārtikas un veterinārajam dienestam) 890 *euro,* kas paredzēti atlīdzības samaksai 2 inspektoriem 848 *euro* par pienākumu izpildi, kā arī degvielas iegādei 42 *euro*;  4. Tieslietu ministrijai 63 418 *euro*, t.sk.:  4.1. atkritumu konteineru nomai un to kompleksai apkalpošanai 14 740 *euro*, kas paredzēti 55 atkritumu konteineru ar tilpumu 1,1 m3 un 4 atkritumu konteineru ar tilpumu 7,0 m3 nomai un to izvešanai (kopumā plānots izvest 839 m3 atkritumu), kā arī cieto sadzīves atkritumu savākšanai, šķirošanai, pārvadāšanai un apglabāšanai, atkritumu konteineru uzstādīšanai, to remontam un uzturēšanai, mazgāšanai un dezinficēšanai, kas ir par 3360 *euro* vairāk nekā 2019.gadā piešķirtais finansējums;  4.2. pārvietojamo sabiedrisko tualešu nomai 13 032 *euro*, t.sk. 90 biotualešu FRESH/STANDART noma, 10 portatīvo āra izlietņu noma, 3 biotualešu CAP invalīdu noma; biotualešu apkope – sagatavošana ekspluatācijai un iztīrīšana pēc pasākuma, izlietņu sagatavošana ekspluatācijai un iztīrīšana pēc pasākuma, tualešu tīrīšana pasākuma laikā, izlietņu tīrīšana pasākuma laikā, transporta pakalpojumi inventāra piegādei un aizvešanai;  4.3. četru artēzisko urbumu, divu dzeramā ūdens spiedbāku un dzeramā ūdens apgādes tīkla cauruļvadu profilaktiskajai attīrīšanai/dezinfekcijai/skalošanai Aglonas bazilikas kompleksā, Aglonas katoļu ģimnāzijā 504 *euro,* kas ir par 57 *euro* vairāk nekā 2019.gadam piešķirtais finansējums.  4.4. dzeramā ūdens apgādes sistēmas dezinficēšanai 850 *euro*, kas paredzēti ūdens attīrīšanas stacijas apkopei, spiedfiltra atdzelžošanai, gaisa kompresora kondensāta izvadīšanai, filtrējošo materiālu maiņai un citiem dzeramā ūdens dezinficēšanas pakalpojumiem;  4.5. nepārtrauktas elektroapgādes garantēšanai pasākuma norises vietā 2137 *euro*, kas paredzēti atlīdzības samaksai dežūrbrigādei, kas nodrošinās elektrisko iekārtu nepārtrauktu apkalpošanu, apgaismojuma pārbaudei un remontam, gaismas objektu un palīgmateriālu izmaksām, kā arī transporta izdevumiem, kas ir par 87 *euro* vairāk nekā 2019. gadam piešķirtais finansējums;  4.6. notekūdeņu un kanalizācijas sistēmas, santehnisko ierīču un ārējo tualešu nepārtrauktas darbības garantēšanai 2965 *euro*, kas paredzēti kanalizācijas sistēmas tīrīšanai, skalošanai un pārbaudei, bazilikas ūdensvadu un ar ūdeni skalojamo tualešu remontiem (santehniskie un metināšanas darbi), atlīdzības samaksai tehniskajai brigādei, kas būs atbildīga par avārijas tehnisko bojājumu novēršanu;  4.7. apskaņošanas pakalpojumu nodrošināšanai 14 115 *euro*, kas paredzēti dažādai skaņas aparatūras nomai (skandas, pastiprinātāji, statīvi, mikrofoni, līniju transformatori), kā arī skaņas apkalpošanas un transportēšanas izdevumu segšanai;  4.8. ugunsgrēku profilaktisko pasākumu nodrošināšanai – 1265 *euro*, kas paredzēti ugunsdzēšamo aparātu iegādei un apkopei, kā arī profilaktisko pasākumu nodrošināšanai (atbildīgā personāla par ugunsdrošību apmācību, ugunsdrošības instrukcijas izstrādāšana, objektu apgādāšana ar ugunsdrošības un darba drošības zīmēm, norādēm), kas ir par 312 *euro* mazāk nekā 2019. gadā piešķirtais finansējums;  4.9. video translāciju nodrošināšanai 6715 *euro* (atbilstoši saņemtajam piedāvājumam),kas paredzētiTV signāla translācijai uz citām Aglonas bazilikas teritorijas vietām (centrālajā laukumā, pie ieejas bazilikā, pie avotiņa) un visu ekrāniem nepieciešamo video aparatūru un komutācijas tehniku, kā arī iekārtu transportēšanu, uzstādīšanu un kvalificētu apkalpošanu pasākuma laikā un demontāžu pēc pasākuma;  4.10. Aglonas pašvaldībai nepieciešami finanšu līdzekļi 2864 *euro* apmērā. Finansējums nepieciešams, lai svētku laikā nodrošinātu apmeklētāju drošību un kārtību Aglonas pašvaldības objektos un teritorijā. Lai nodrošinātu svētku apmeklētāju drošību un informētību par transporta maršrutiem un atiešanas/pienākšanas laikiem, ir nepieciešams nodrošināt apgaismojumu Aglonas centrā un autobusu paviljonā. Ņemot vērā, ka svētku apmeklētāji uzturēsies ne tikai draudzes teritorijā, bet arī pašvaldības teritorijā, ir nepieciešams finansējums teritorijas uzkopšanai un sakārtošanai gan svētku laikā, gan pēc svētkiem, kas ir par 490 *euro* vairāk nekā 2019. gadā piešķirtais finansējums.  Lai nodrošinātu satiksmes organizēšanu svētku laikā, Aglonas novada domei piešķirams papildus 4231 *euro* finansējums ceļu satiksmes organizēšanas shēmu izstrādei un atbilstoši saskaņotajām satiksmes organizācijas shēmām nepieciešams uzstādīt un noņemt satiksmes organizācijas tehniskos līdzekļus uz VAS "Latvijas valsts ceļi" pārraudzībā esošajiem ceļiem;  Tieslietu ministrijai papildus finansējums 7913 *euro* apmērā nepieciešams, lai nosegtu pieaugošās atkritumu konteineru nomas un apkalpošanas izmaksas, cauruļvadu profilaktiskās attīrīšanas pakalpojumu izmaksas, lai nodrošinātu nepārtrauktu elektroapgādi, kā arī lai Aglonas novada dome kopā ar Aglonas bazilika draudzi varētu izstrādāt satiksmes organizācijas shēmu, piesaistot profesionāļus. Pēc shēmas izstrādes un saskaņošanas ar VAS "Latvijas valsts ceļi" nepieciešams piešķirt papildus finanšu līdzekļus satiksmes organizācijas tehnisko līdzekļu uzstādīšanai un noņemšanai.  5. Aizsardzības ministrijai atbalsta sniegšanai drošības un sabiedriskās kārtības nodrošināšanai svētku laikā 5399 *euro*, kas paredzēti zemessargu dienesta uzdevumu izpildes un uzturdevas kompensācijai, degvielai un materiāliem (marķēšanas lentas, pretodu līdzekļi, baterijas lukturīšiem u.c.) svētku laikā; | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | Amata vietu skaita izmaiņas nav. | | | | | | | | 8. Cita informācija | Veselības ministrija, Iekšlietu ministrija, Zemkopības ministrija un Aizsardzības ministrija tām paredzētos uzdevumus nodrošinās piešķirto valsts budžeta līdzekļu ietvaros.  Tieslietu ministrijai nepieciešams papildu finansējums valsts budžeta apakšprogrammā 09.04.00 "Valsts nozīmes pasākumu norises nodrošināšana starptautiskas nozīmes svētvietā Aglonā" 7913 *euro* | | | | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Veselības ministrija, Zemkopības ministrija, Satiksmes ministrija, Finanšu ministrija, Aizsardzības ministrija, Vides aizsardzības un reģionālās attīstības ministrija, Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Iesniedzējs:

Tieslietu ministrijas valsts sekretārs Raivis Kronbergs

Gavrilova 67046131

Aleksandra.Gavrilova@tm.gov.lv